રાજકોટ, લોધીકા અને પડધરી તાલુકાના 180 ગામોનું વિશાળ કાર્યક્ષેત્ર ધરાવતાં રાજકોટના બેડી સ્થિત માર્કેટ યાર્ડમાં જન્માષ્ટમીનું મિનિ વેકેશન તા.3થી 9 સુધી હતું અને ત્યારબાદ આજે સવારથી હરાજી સહિતના કામકાજો શરૂ થનાર હતા પરંતુ પેટ્રાેલ અને ડીઝલના ભાવમાં સતત થતાં વધારાના પગલે કાેંગ્રેસ દ્વારા અપાયેલા ભારત બંધના એલાનના પગલે બેડી માર્કેટ યાર્ડમાં કામકાજ શરૂ થતાંની સાથે જ બંધ કરાવવામાં આવ્યું હતું અને 500 જેટલી દુકાનો સવારથી જ સજ્જડ બંધ રહી હતી. હરાજીમાં માંડ એક-બે જણસોની હરાજી થઈ હતી ત્યાં હરાજી પણ બંધ કરાવી દેવામાં આવી હતી.